Conform Știri pe Surse. ”Liberalii au primit cifrele unui sondaj de opinie, care are cifre cu adevărat spectaculoase. Sondajul a fost prezentat conducerii PNL în urmă cu câteva zile. /…/ Sondajul a fost prezentat în două variante: scorul ponderat al partidelor și scorul neponderat. Mai precis cifrele pe care le-ar obține partidele cu nehotărâți, dar și cifrele pe care le-ar obține cu cei care s-au decis 100% cu cine vor vota la aceste alegeri.”

Cifrele sondajului care nu cuprind nehotărâții:

PSD: 34%

PNL: 28%

USR: 5%

UDMR: 5%

ALDE: 4,2%

PMP: 4%

***În această distribuție, la redistribuire vor rămâne 18-20%, procente care se vor redistribui între partidele intrate în Parlament. Principalul câștigător ar fi PSD, dar prin pierderea aliatului ALDE, PSD ar fi scos în afara guvernării. PSD ar rămâne, înaintea redistribuirii, cu cele 34%, în timp ce blocul PNL + USR ar însuma 33%, și ipoteza nominalizării lui Dacian Cioloș ca premier ar deveni foarte probabilă, acesta putând realiza relativ ușor o coaliție parlamentară formată din PNL, USR, UDMR și minorități.

Cifrele sondajului care cuprind și nehotărâții:

PSD: 41%

PNL: 33%

USR: 7%

UDMR: 5%

ALDE: 5%

PMP: 4%

***Paradoxal, contrar cele ce susțineam anterior (participare la vot = avantaj de partea partidelor non-PSD), atragerea la vot a nehotărâților ar aduce, conform datelor sondajului, avantaje mai mari stângii. Spun asta deoarece PSD ar crește (față de situația în care nehotărâții nu vor vota) în mai mare măsură decât ar crește PNL și USR la un loc; bonus, intrarea ALDE în Prlament ar securiza poziția PSD, care, înaintea redistribuirii, ar dispune (PSD+ALDE) de 46%, în timp ce blocul PNL+USR nu ar avea decât 40%. După redistribuire, alaința de stânga s-ar apropia primejdios de linia celor 50%, decisive. Chiar și așa, nominalizarea lui Dacian Cioloș rămâne, teoretic, posibilă, iar realizarea unei majorități parlamentare PNL+USR+UDMR, fezabilă.

În mod fundamental, sondajul nu schimbă ceesa ce știam deja. Este fundamental pentru PNL să aibă un scor cât mai aproape de scorul de la locale (32%), ideal ar fi depășirea pragului respectiv. PNL își propune (chiar dacă nu a spus-o în mod public) minim 35% (după redistribuire, ce-i drept), deci acolo este bătaie peștelui pentru liberali. Pentru PSD un scor mai bun decât la alegerile locale, deci cât mai aproape de 40%, combinat cu o prestație proastă a PNL, îl aduce mai aproape de guvernare, dincolo de intențiile președintelui Iohannis.

sursa informațiilor: știripesurse